
                                    ประกาศองค์การบริหารส่วนตำบลทรายขาว
                         เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง 
                                                 ......................................... 

ด้วยองค์การบริหารส่วนตำบลทรายขาว อำเภอหัวไทร จังหวัดนครศรีธรรมราช มีความประสงค์จะรับสมัครบุคคลเพื่อสรรหาและเลือกสรรเป็นพนักงานจ้าง ประเภทภารกิจ เพื่อปฏิบัติงานในที่ทำการองค์การบริหารส่วนตำบลทรายขาว 

อาศัยความนัย ข้อ 19  แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่องมาตรฐานทั่วไปเกี่ยวกับพนักงานจ้าง  ลงวันที่ 26 กรกฎาคม 2547 ซึ่งออกตามความในมาตรา 13 และ 22  ประกอบกับมาตรา 25  แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542  จึงประกาศรับสมัครบุคคลเพื่อเลือกสรรเป็นพนักงานจ้างตามภารกิจ องค์การบริหารส่วนตำบลทรายขาว  ดังรายละเอียดดังต่อไปนี้

๑. ประเภทของพนักงานจ้าง 


1.1 พนักงานจ้างประเภทภารกิจ จำนวน 1 ตำแหน่ง 
     


 1.1.1  ตำแหน่ง พนักงานขับรถยนต์ จำนวน 1 อัตรา 

๒. ชื่อตำแหน่ง / หน้าที่ความรับผิดชอบ และลักษณะงานที่ปฏิบัติ 
(ตามรายละเอียดแนบท้าย ผนวก ก.)                      

๓. ระยะเวลาการจ้าง และค่าตอบแทนที่จะได้รับ 


๓.๑ ผู้ที่ผ่านการสรรหาจะต้องทำสัญญาจ้างตามที่องค์การบริหารส่วนตำบลทรายขาวกำหนด โดยความเห็นชอบของคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัด) 


๓.๒ ภายหลังมีอัตราว่างในงานลักษณะเดียวกันหรือคล้ายคลึงกัน หากองค์การบริหารส่วนตำบลทรายขาว พิจารณาแล้วเห็นว่าสามารถใช้บุคคลที่มีความรู้ความสามารถในเรื่องเดียวกันได้ องค์การบริหารส่วนตำบลทรายขาว  ก็อาจพิจารณาจัดจ้างผู้ผ่านการสรรหาจากบัญชีรายชื่อผู้ผ่านการสรรหาที่ยังไม่หมดอายุก็ได้ รวมถึงการนำรายชื่อผู้ผ่านการสรรหาจากบัญชีหนึ่งไปจัดจ้างอีกบัญชีหนึ่งได้โดยความสมัครใจของผู้ผ่านการสรรหาตามลำดับคะแนนสอบ 


๓.๓ ระยะเวลาการจ้าง 
   


   - พนักงานจ้างประเภทภารกิจทำสัญญาจ้างคราวละไม่เกิน ๔ ปี 
      

๓.๔ ค่าตอบแทน 
      


   - อัตราค่าตอบแทน เดือนละ  6,05๐ บาท และเงินเพิ่มการครองชีพชั่วคราวเดือนละ 2,95๐ บาทหรือเปลี่ยนแปลงตามมติคณะรัฐมนตรี รวม 9,00๐ บาท       

4. ผู้ซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามดังต่อไปนี้ 


(๑) มีสัญชาติไทย 


(๒) มีอายุไม่ต่ำกว่าสิบแปดปี และไม่เกินหกสิบปี 


(๓) ไม่เป็นบุคคลล้มละลาย 


๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล ดังต่อไปนี้











/(๔) ไม่เป็น.......

 (ก) โรคเรื้อนในระยะติดต่อหรือในระยะที่ปรากฏอาการที่รังเกียจแก่สังคม 
  
   
 (ข) วัณโรคในระยะอันตราย 
    

 (ค) โรคเท้าช้างในระยะที่ปรากฏอาการเป็นที่น่ารังเกียจแก่สังคม 
     

 (ง) โรคติดยาเสพติดให้โทษ 
     

 (จ) โรคพิษสุราเรื้อรัง 


 (๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง 


 (๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น 


 (๗) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ 


(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ 


(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น 


5. หลักสูตรวิธีการสรรหาและเลือกสรร 
(ตามรายละเอียดแนบท้ายผนวก ข.) 
ใช้วิธีการสอบข้อเขียน และสอบสัมภาษณ์ แบ่งออกเป็น ๓ ภาค ดังนี้ 


ก. ภาคความรู้ความสามารถทั่วไป คะแนนเต็ม 5๐ คะแนน (สอบข้อเขียน) 


ข. ภาคความรู้ความสามารถที่ใช้เฉพาะตำแหน่ง คะแนนเต็ม 5๐ คะแนน (สอบข้อเขียน) 


ค. ภาคความเหมาะสมกับตำแหน่ง คะแนนเต็ม ๑๐๐ คะแนน (สอบสัมภาษณ์)  
รายละเอียดปรากฏตามเอกสารแนบท้ายประกาศ (ผนวก ก) 


6. วัน เวลา และสถานที่รับสมัคร 



ผู้ที่มีความประสงค์จะสมัคร ให้ขอรับใบสมัครและยื่นเอกสารหลักฐานการสมัครด้วยตนเองได้ที่สำนักงานปลัดองค์การบริหารส่วนตำบลทรายขาว อำเภอหัวไทร จังหวัดนครศรีธรรมราช ตั้งแต่วันที่ 10 -19กุมภาพันธ์ 2557  (เว้นวันหยุดราชการ) สอบถามข้อมูลเพิ่มเติมได้ที่โทรศัพท์ ๐-7๕766-522


7. เอกสารและหลักฐานที่ต้องนำมายื่นพร้อมใบสมัคร 



(๑) รูปถ่ายหน้าตรงไม่สวมหมวก และไม่สวมแว่นตาดำ ขนาด ๑ นิ้ว ซึ่งถ่ายในครั้งเดียวกันไม่เกิน ๖ เดือน (นับถึงวันปิดรับสมัคร)  จำนวน ๓ รูป 



(๒) หนังสือรับรองประสบการณ์ขับรถยนต์(5 ปี)  จำนวน ๑ ฉบับ 



(๓) สำเนาบัตรประจำตัวประชาชน พร้อมรับรองสำเนาถูกต้อง จำนวน ๑ ฉบับ 



(๔) สำเนาทะเบียนบ้าน พร้อมรับรองสำเนาถูกต้อง จำนวน ๑ ฉบับ 



(๕) ใบรับรองแพทย์ แสดงว่ามีสุขภาพแข็งแรงไม่เป็นโรคตามที่กำหนดไว้ในกฎ ก.พ. ข้อ๑ (๔) ซึ่งแพทย์ออกให้ไม่เกิน ๑ เดือน  จำนวน ๑ ฉบับ 



(๖) สำเนาใบทหารกองเกิน ส.ด.๙ (ถ้ามี) พร้อมรับรองสำเนาถูกต้อง จำนวน ๑ ฉบับ 




(7) สำเนาใบอนุญาตขับรถยนต์ (ได้รับอนุญาตมาแล้วไม่น้อยกว่า 5 ปี) จำนวน 1 ฉบับ




(8) สำเนาหลักฐานอื่นๆ (ถ้ามี) เช่น ทะเบียนสมรส ใบเปลี่ยนชื่อ – นามสกุล พร้อมรับรองสำเนาถูกต้อง จำนวน ๑ ฉบับ 



ทั้งนี้ผู้ที่ผ่านการสรรหาในวันที่ทำสัญญาจ้าง จะต้องไม่เป็นพนักงานหรือลูกจ้างของหน่วยงานของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น ผู้สมัครจะต้องตรวจสอบเอกสารและ
/หลักฐาน....

หลักฐาน และรับรองตนเองว่ามีคุณสมบัติและไม่มีลักษณะต้องห้ามของผู้สมัคร และมีคุณสมบัติเฉพาะสำหรับตำแหน่งตรงตามประกาศรับสมัครจริง และหากปรากฏว่าผู้ใดมีคุณสมบัติไม่ตรงตามประกาศรับสมัครจะถือว่าผู้นั้นเป็นผู้ขาดคุณสมบัติทันที 


8. ค่าธรรมเนียมการสมัคร 



ผู้สมัครต้องเสียค่าธรรมเนียมการสมัคร ตำแหน่งละ ๑๐๐ บาท เมื่อสมัครสอบแล้วค่าธรรมเนียมจะไม่จ่ายคืนให้ไม่เว้นกรณีใดๆ


9. ประกาศรายชื่อผู้มีสิทธิเข้ารับการสรรหาและเลือกสรร และกำหนดวัน เวลา สถานที่สรรหา ประกาศรายชื่อผู้มีสิทธิเข้ารับการสรรหาและเลือกสรร กำหนดวัน เวลา สถานที่สรรหาและเลือกสรร ให้ทราบ ในวันที่ 21 กุมภาพันธ์ ๒๕๕7 ณ ที่ทำการองค์การบริหารส่วนตำบลทรายขาว อำเภอหัวไทร จังหวัดนครศรีธรรมราช และทาง www.abtsaikhao.go.th      


๑0. กำหนดวันเข้ารับการสรรหา และเลือกสรร (วัน เวลา และสถานที่สอบ) 
องค์การบริหารส่วนตำบลทรายขาว จะประกาศ วัน เวลา และสถานที่ดำเนินการสรรหา และเลือกสรร ให้ทราบ ในวันประกาศรายชื่อผู้มีสิทธิ์เข้ารับการสรรหา และเลือกสรร (21 กุมภาพันธ์ 2557)  ณ ที่ทำการองค์การบริหารส่วนตำบลทรายขาว อำเภอหัวไทร จังหวัดนครศรีธรรมราช และทาง www.abtsaikhao.go.th       


๑1. หลักเกณฑ์การสรรหา และเลือกสรร 



หลักเกณฑ์การสรรหาบุคคลเพื่อปฏิบัติงาน จะยึดหลัก “สมรรถนะ” ที่จำเป็นต้องใช้สำหรับการปฏิบัติงานในตำแหน่ง ความรู้ของบุคคลในเรื่องต่างๆ ที่จำเป็นต่อการปฏิบัติงาน ความสามารถหรือทักษะเฉพาะบุคคล และคุณลักษณะอื่นๆ ของบุคคลซึ่งจำเป็นหรือเหมาะสมต่อการปฏิบัติงาน เช่น ประสบการณ์การทำงาน ท่วงทีวาจา อุปนิสัย อารมณ์ ทัศนคติ ความคิดริเริ่มสร้างสรรค์ เป็นต้น โดยวิธีการ สอบข้อเขียน สอบสัมภาษณ์ การตรวจประวัติ และอื่นๆ ตามที่คณะกรรมการดำเนินการสรรหากำหนด 


๑2. เกณฑ์การตัดสิน 
  


 ๑2.๑ ผู้ที่ถือว่าเป็นผู้ผ่านการสรรหาได้ จะต้องเป็นผู้ที่ได้คะแนนตามที่กำหนดในหลักสูตร วิธีการสรรหา คะแนนในแต่ละภาคไม่น้อยกว่าร้อยละ ๖๐ 
   


 ๑๓.๒ กรณีที่มีผู้ได้คะแนนรวมเท่ากัน ให้ผู้ได้คะแนนภาคความเหมาะสมกับตำแหน่ง (สอบสัมภาษณ์) มากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่ง  (สอบสัมภาษณ์) เท่ากัน ให้ผู้ได้คะแนนภาครู้ความสามารถทั่วไป (ภาค ก) มากกว่าเป็นผู้อยู่ในลำดับที่สูงกว่า ถ้าได้คะแนนภาครู้ความสามารถทั่วไป (ภาค ก) เท่ากัน ให้ผู้ได้คะแนนภาครู้ความสามารถที่ใช้เฉพาะตำแหน่ง (ภาค ข) มากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถที่ใช้เฉพาะตำแหน่ง (ภาค ข) เท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า 


๑3. การขึ้นบัญชีผู้ที่ได้รับการสรรหาและเลือกสรร   


      การขึ้นบัญชีผู้ที่ได้รับการสรรหาได้ จะเรียงลำดับที่จากผู้ที่ได้คะแนนสูงสุดลงมาตามลำดับและขึ้นบัญชีไว้เป็นเวลา ๑ ปี นับแต่วันประกาศผล แต่ถ้ามีการสรรหาตำแหน่งเดียวกันนี้อีกและได้ขึ้นบัญชีผู้ได้รับการสรรหาได้ใหม่แล้ว บัญชีผู้ได้รับการสรรหาได้ในครั้งนี้ถือเป็นอันยกเลิก   


จึงประกาศให้ทราบโดยทั่วกัน 



ประกาศ ณ วันที่          มกราคม  พ.ศ. ๒๕๕7 






(ลงชื่อ)         สุรินทร์






           (นายสุรินทร์  สงหนู)






นายกองค์การบริหารส่วนตำบลทรายขาว

(แนบท้ายประกาศรับสมัครบุคคลเพื่อสรรหาและเลือกสรรเป็นพนักงานจ้าง ลงวันที่  30 มกราคม ๒๕๕7) 
             องค์การบริหารส่วนตำบลทรายขาว อำเภอหัวไทร จังหวัดนครศรีธรรมราช
-----------------------------------------------------------------------------------------------------------------------     ๑. หลักสูตรวิธีการสรรหาและเลือกสรร 
    ใช้วิธีการสอบข้อเขียน และสอบสัมภาษณ์ แบ่งออกเป็น ๓ ภาค ดังนี้ 
           ก. ภาคความรู้ความสามารถทั่วไป คะแนนเต็ม 5๐ คะแนน 
              1) เหตุการณ์ปัจจุบันทางการเมือง เศรษฐกิจ หรือสังคม 
              2) ความรู้เกี่ยวกับองค์การบริหารส่วนตำบล 
           ข. ภาคความรู้ความสามารถที่ใช้เฉพาะตำแหน่ง คะแนนเต็ม 5๐ คะแนน 
              1) พระราชบัญญัติรถยนต์ พ.ศ. 2548 
              2) พระราชบัญญัติการขนส่งทางบก พ.ศ. 2552 
              3) พระราชบัญญัติจราจรทางบก พ.ศ.2522 
            ค. ภาคความเหมาะสมกับตำแหน่ง คะแนนเต็ม ๑๐๐ คะแนน 
               ประเมินบุคคลเพื่อพิจารณาความเหมาะสมกับตำแหน่งหน้าที่ จากประวัติส่วนตัว  ประวัติการทำงาน และพฤติกรรมที่ปรากฏทางอื่นของผู้เข้าสอบ จากการสัมภาษณ์ ทั้งนี้ อาจใช้วิธีอื่นใดเพิ่มเติมอีกก็ได้  เพื่อพิจารณาความเหมาะสมในด้านอื่น ๆ เช่น ความรู้ที่อาจใช้เป็น ประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ คุณธรรม จริยธรรม การปรับตัวเข้ากับเพื่อนร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบ และบุคลิกภาพอย่างอื่น เป็นต้น 
เอกสารแนบท้ายประกาศองค์การบริหารส่วนตำบลทรายขาว(ผนวก ก.)ลงวันที่  30  มกราคม  2557 
ตำแหน่ง หน้าที่ความรับผิดชอบ ลักษณะงานที่ปฏิบัติ คุณสมบัติเฉพาะตำแหน่ง  


1. พนักงานขับรถยนต์ -ขับรถยนต์ บำรุงรักษา ทำความสะอาด -ขับรถยนต์ บำรุงรักษา ทำความสะอาด 



2. มีความรู้ความสามารถและความชำนาญในหน้าที่รถยนต์ และแก้ไขข้อขัดข้องเล็กๆ น้อยๆ  และได้รับใบอนุญาตขับรถยนต์ส่วนบุคคล ประเกท 1 ในการใช้รถยนต์ดังกล่าว และปฏิบัติ งานอื่นตามที่ผู้บังคับบัญชามอบหมาย  



3. หรือมีทักษะในงานที่ต้องปฏิบัติไม่ต่ำกว่า 5 ปี โดยจะต้องมีหนังสือรับรองจากหน่วยงาน หรือส่วนราชการเดิมและได้รับใบอนุญาตขับรถยนต์ส่วนบุคคล มาแล้วไม่น้อยกว่า 5 ปี 





 

